อยากทราบว่าจะท้องหรือเปล่า
สวัสดีค่ะ การทานยาคุมกำเนิด (Oral contraception pills)ยาคุมกำเนิดเพื่อป้องกันการตั้งครรภ์ ถือว่าเป็นวิธีในการป้องกันการตั้งครรภ์ที่มีประสิทธิภาพค่อนข้างดีค่ะ แต่ว่าต้องอาศัยวินัยในการรับประทานยา และต้องทานอย่างต่อเนื่อง การรับประทานไม่ตรงเวลา หรือลืมรับประทานจะลดประสิทธิภาพลงค่ะ นอกจากนี้ การเริ่มรับประทานอย่างถูกต้องจะถือว่าเริ่มมีประสิทธิภาพในการคุมกำเนิดเลยค่ะ นั่นคือ การเริ่มภายใน 1-5 วันเเรก นับจากรอบประจำเดือนค่ะเนื่องจากฮอร์โมนในแผงยา จะเริ่มยับยั้งการตกไข่ เพิ่มความเหนียวของมูกปากมดลูก และทำให้เยื่อบุโพรงมดลูกบางลง ไม่เหมาะเเก่การตั้งครรภ์ค่ะแต่ถ้าไม่ได้เริ่มตามนี้ ส่วนมาก อาจลดประสิทธิภาพในการยับยั้งการตกไข่ลง ดังนั้น จึงถือว่ายังต้องสังเกตรอบประจำเดือนก่อน ว่าเมื่อหมดแผงยาคุม หรือช่วงที่ควรมีเลือดออกมาตามแผงยาคุม มีเลือดออกมาหรือไม่ ถ้าไม่มีอาจต้องตรวจปัสสาวะเพื่อดูการตั้งครรภ์ร่วมด้วยค่ะซึ่งการเริ่มใช้ยาในช่วง 3 เดือนแรก อาจมีบ้างที่ไข่ตกได้ค่ะ หรือยับยั้งการตกไข่ไม่สำเร็จ เป็นสาเหตุที่ช่วงเเรกๆมักแนะนำให้ใช้ถุงยางอนามัยร่วมด้วย เพื่อเป็นการป้องกันการตั้งครรภ์ค่ะ อีกทั้งอาจมีเลือดออกกระปริบประปรอยเกิดขึ้นได้ในช่วง 3 เดือนแรกได้ นอกจากนี้ถ้าเริ่มรับประทานไม่ถูกต้อง อาจใช้ถุงยาวงอนามัยร่วมด้วยใน 1-2 สัปดาห์เเรกค่ะนอกจากนี้ ถ้ามีการลืม หรือรับประทานไม่ตรงเวลาค่ะ ร่วมกับประจำเดือนที่ควรมาไม่มา แนะนำให้ตรวจปัสสาวะเพื่อดูการตั้งครรภ์ร่วมด้วยค่ะ เนื่องจาก ถึงแม้ว่าประสิทธิภาพจะดี แต่ก็ยังมีโอกาสเกิดการตั้งครรภ์เกิดขึ้นได้ในระหว่างที่ใช้ยาคุมกำเนิดค่ะ